CELEX: 32012D0112
Language: et
Date: 2012-02-17 00:00:00
Title: 2012/112/EL: Komisjoni rakendusotsus, 17. veebruar 2012 , millega muudetakse nõukogu direktiivi 92/65/EMÜ E lisa seoses veterinaarsertifikaatide näidistega põllumajandusettevõtetest pärit loomade ning heakskiidetud asutustest, instituutidest või keskustest pärit loomade, sperma, munarakkude ja embrüote jaoks (teatavaks tehtud numbri K(2012) 860 all)  EMPs kohaldatav tekst

23.2.2012   
            
            
               ET
            
            
               Euroopa Liidu Teataja
            
            
               L 50/51
            
         KOMISJONI RAKENDUSOTSUS,
   17. veebruar 2012,
   millega muudetakse nõukogu direktiivi 92/65/EMÜ E lisa seoses veterinaarsertifikaatide näidistega põllumajandusettevõtetest pärit loomade ning heakskiidetud asutustest, instituutidest või keskustest pärit loomade, sperma, munarakkude ja embrüote jaoks
   (teatavaks tehtud numbri K(2012) 860 all)
   (EMPs kohaldatav tekst)
   (2012/112/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A (I) lisas osutatud ühenduse erieeskirjades sätestatud loomatervishoiu nõudeid, ning nende impordiks ühendusse, (1) eriti selle artikli 22 esimest lõiku,
   ning arvestades järgmist:
   
               (1)
            
            
               Direktiivis 92/65/EMÜ on sätestatud loomatervishoiu nõuded selliste loomade sperma, munarakkude ja embrüotega kauplemisele ELis, kelle suhtes ei kohaldata teatavates konkreetsetes ELi õigusaktides sätestatud loomatervishoiu nõudeid. Kõnealuse direktiivi E lisa 1. osas on sätestatud veterinaarsertifikaadi näidis põllumajandusettevõtetest pärit loomadega (kabiloomad, linnud, jäneselised, koerad, kassid ja valgetuhkrud) kauplemiseks ning sama lisa 3. osas veterinaarsertifikaadi näidis kauplemiseks heakskiidetud asutustest, instituutidest või keskustest pärit loomade, sperma, embrüote ja munarakkudega.
            
         
               (2)
            
            
               Direktiivi 92/65/EMÜ artikli 6 lõikes 3 on sätestatud loomatervishoiu nõuded kauplemiseks muude kui nõukogu 26. juuni 1964. aasta direktiivis 64/432/EMÜ (ühendusesisest veiste ja sigadega kauplemist mõjutavate loomatervishoiu probleemide kohta) (2) nimetatud sigalastega. Muu hulgas on seal sätestatud, et kui sigalased ei ole pärit brutselloosivabast karjast vastavalt direktiivile 64/432/EMÜ, peab 30 päeva jooksul enne nende väljasaatmist olema neile tehtud brutselloosi antikehade puudumise kontrollimiseks ette nähtud test, mille tulemused on olnud negatiivsed. Liidu õigusaktide järjepidevuse huvides tuleks seepärast muuta direktiivi 92/65/EMÜ E lisa 1. osas sätestatud veterinaarsertifikaadi näidist, et lisada konkreetne viide sellele nõudele.
            
         
               (3)
            
            
               Komisjoni 28. augusti 2007. aasta otsusega 2007/598/EÜ, millega sätestatakse meetmed kõrge patogeensusega linnugripi leviku takistamiseks liikmesriikide loomaaedades ning heakskiidetud asutustes, instituutides ja keskustes peetavatele lindudele, (3) on heaks kiidetud selle haiguse vastased ennetava vaktsineerimise kavad teatavates liikmesriikides.
            
         
               (4)
            
            
               Otsuse 2007/598/EÜ II lisa punkti 4 alapunktis b on sätestatud, et lindude gripi vastu vaktsineeritud linde, keda peetakse loomaaedades, mis ei ole otsuse 92/65/EMÜ kohaselt heaks kiidetud, võib toimetada teise liikmesriiki sihtliikmesriigi loa alusel, tingimusel et nad vastavad kõnealuse otsuse nõuetele ja nendega on kaasas direktiivi 92/65/EMÜ E lisa 1. osas sätestatud veterinaartõend, mille kohaselt nad on konkreetsel kuupäeval lindude gripi vastu vaktsineeritud.
            
         
               (5)
            
            
               Direktiivi 92/65/EMÜ artiklis 7 osutatud lindudega ei pea liidusisese kaubanduse puhul siiski olema kaasas selle direktiivi E lisa 1. osas sätestatud veterinaarsertifikaati, vaid selle direktiivi artikli 4 kohane ettevõtja tõend või papagoilaste puhul äridokument, millele on alla kirjutanud riiklik veterinaararst või päritoluettevõtte eest vastutav veterinaararst.
            
         
               (6)
            
            
               Seepärast tuleks selgitada, et direktiivi 92/65/EMÜ E lisa 1. osas sätestatud veterinaarsertifikaat peab olema kaasas ainult lindudel, kes on lindude gripi vastu vaktsineeritud ning on pärit põllumajandusettevõttest, kus lindude gripi vastane vaktsineerimine toimus viimase 12 kuu jooksul. Seepärast tuleks kõnealuse lisa 1. osas sätestatud veterinaarsertifikaadi näidist muuta, et lisada viide sellisele vaktsineerimisele.
            
         
               (7)
            
            
               Direktiivi 92/65/EMÜ artiklis 10 on sätestatud koerte, kasside ja valgetuhkrutega kauplemist reguleerivad loomatervishoiunõuded. Artikli kohaselt peavad nimetatud loomad vastama muu hulgas asjakohastele nõuetele, mis on sätestatud Euroopa Parlamendi ja nõukogu 26. mai 2003. aasta määruses (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervishoiunõudeid ja millega muudetakse nõukogu direktiivi 92/65/EMÜ (4).
            
         
               (8)
            
            
               Määruse (EÜ) nr 998/2003 artiklis 6 on sätestatud, et kuni 31. detsembrini 2011 peavad teistest liikmesriikidest Iirimaa, Malta, Rootsi ja Ühendkuningriigi territooriumile sisenevad koerad, kassid ja valgetuhkrud olema vaktsineeritud ning neilt tuleb võtta enne sisenemist vereproov marutaudi antikehade tiitrimiseks vastavalt siseriiklikele eeskirjadele.
            
         
               (9)
            
            
               Lisaks on kõnealuse määruse artiklis 16 sätestatud, et kuni 31. detsembrini 2011 võivad Soome, Iirimaa, Malta, Rootsi ja Ühendkuningriik seoses ehhinokokoosiga ning Iirimaa, Malta ja Ühendkuningriik seoses puukidega seada lemmikloomade oma territooriumile sisenemise tingimuseks vastavuse teatavatele täiendavatele siseriiklikele nõuetele.
            
         
               (10)
            
            
               Komisjoni 14. juuli 2011. aasta delegeeritud määrus (EL) nr 1152/2011, millega täiendatakse Euroopa Parlamendi ja nõukogu määrust (EÜ) nr 998/2003 tervishoiualaste ennetusmeetmete osas koertel esineva Echinococcus multilocularis’e nakkuse tõrjeks, (5) võeti vastu, et jätkuvalt tagada Iirimaal, Maltal, Soomes ja Ühendkuningriigis tervisekaitse Echinococcus multilocularis’e vastu. Määrust kohaldatakse alates 1. jaanuarist 2012.
            
         
               (11)
            
            
               Seepärast tuleks direktiivi 92/65/EMÜ E lisa 1. osas sätestatud veterinaarsertifikaadi näidiselt välja jätta viide määruse (EÜ) nr 998/2003 artiklitele 6 ja 16 ning asendada see koerte osas viitega delegeeritud määrusele (EL) nr 1152/2011.
            
         
               (12)
            
            
               Seetõttu tuleks vastavalt muuta direktiivi 92/65/EMÜ E lisa 1. osa.
            
         
               (13)
            
            
               Direktiivi 92/65/EMÜ artiklis 13 on sätestatud loomatervishoiunõuded direktiivi A ja B lisas loetletud loomataudidele vastuvõtlikku liiki kuuluvate loomadega kauplemisel ja selliste loomade sperma, munarakkude või embrüotega kauplemisel, lähetades neid vastavalt C lisale heaks kiidetud asutustest, instituutidest ja keskustest heakskiidetud asutustesse, instituutidesse ja keskustesse.
            
         
               (14)
            
            
               Teatavate loomaliikide spermat, munarakke ja embrüoid saab külmutada ja pikka aega säilitada ning seepärast ei pruugi doonorloom veterinaarsertifikaadi väljaandmise päeval enam kättesaadav olla. Seepärast tuleks direktiivi 92/65/EMÜ E lisa 3. osas sätestatud veterinaarsertifikaadi näidist muuta, et lisada väide, mille kohaselt doonorloom oli terve ja tal puudusid kliinilised haigustunnused kas kogumise päeval või veterinaarsertifikaadi väljaandmise kuupäeval.
            
         
               (15)
            
            
               Otsuse 2007/598/EÜ II lisa punkti 4 alapunktis a on sätestatud, et lindude gripi vastu vaktsineeritud linde, keda peetakse heakskiidetud asutustes, instituutides või keskustes, sealhulgas loomaaedades, võib toimetada teistes liikmesriikides asuvatesse heakskiidetud asutustesse, instituutidesse või keskustesse, juhul kui nad vastavad kõnealuse otsuse nõuetele ja kui nendega on kaasas direktiivi 92/65/EMÜ E lisa 3. osas sätestatud veterinaartõend, mille kohaselt linnud on lindude gripi vastu vaktsineeritud kooskõlas komisjoni otsusega 2006/474/EÜ (6). Kuna kõnealune otsus on hiljem kehtetuks tunnistatud ja asendatud otsusega 2007/598/EÜ, tuleks see viide asendada viitega otsusele 2007/598/EÜ.
            
         
               (16)
            
            
               Seetõttu tuleks vastavalt muuta direktiivi 92/65/EMÜ E lisa 3. osa.
            
         
               (17)
            
            
               Seega tuleks direktiivi 92/65/EMÜ vastavalt muuta.
            
         
               (18)
            
            
               Et vältida häireid kaubanduses, tuleks üleminekuperioodil lubada teatavatel tingimustel kasutada direktiivi 92/65/EMÜ E lisa 1. ja 3. osa kohaseid veterinaarsertifikaate, mis on välja antud enne käesoleva otsusega kehtestatud muudatuste jõustumist.
            
         
               (19)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Direktiivi 92/65/EMÜ E lisa muudetakse käesoleva otsuse lisa kohaselt.
   Artikkel 2
   Liikmesriigid võivad kuni 30. juunini 2012 kestva üleminekuperioodi jooksul lubada kauplemist selliste põllumajandusettevõtetest pärit loomade ning heakskiidetud asutustest, instituutidest või keskustest pärit loomade, sperma, munarakkude ja embrüotega, millega on kaasas direktiivi 92/65/EMÜ E lisa 1. ja 3. osa näidiste kohane veterinaarsertifikaat, mis on välja antud hiljemalt 29. veebruaril 2012 ning mis ei sisalda käesoleva otsusega kehtestatud muudatusi.
   Artikkel 3
   Käesolevat otsust kohaldatakse alates 1. märtsist 2012.
   Artikkel 4
   Käesolev otsus on adresseeritud liikmesriikidele.
   
      Brüssel, 17. veebruar 2012
      
         
            Komisjoni nimel
         
         
            komisjoni liige
         
         John DALLI
      
   
   
      (1)  EÜT L 268, 14.9.1992, lk 54.
   
      (2)  EÜT 121, 29.7.1964, lk 1977/64.
   
      (3)  ELT L 230, 1.9.2007, lk 20.
   
      (4)  ELT L 146, 13.6.2003, lk 1.
   
      (5)  ELT L 296, 15.11.2011, lk 6.
   
      (6)  ELT L 187, 8.7.2006, lk 37.
   
      LISA
      Direktiivi 92/65/EMÜ E lisa muudetakse järgmiselt.
      
                  1)
               
               
                  1. osa asendatakse järgmisega:
                  „1. osa.   Veterinaarsertifikaat põllumajandusettevõtetest pärit loomadega (kabiloomad, lindude gripi vastu vaktsineeritud linnud, jäneselised, koerad, kassid ja valgetuhkrud) kauplemiseks 92/65 EI
                  
                     
                  
                     
                  
                     
               
            
                  2)
               
               
                  3. osa asendatakse järgmisega:
                  „3. osa.   Veterinaarsertifikaat kauplemiseks heakskiidetud asutustest, instituutidest ja keskustest pärit loomade, sperma, munarakkude ja embrüotega 92/65 EIII